
Zalakaros Város Önkormányzata Képviselő-testületének …/2020. (IX.17.) önkormányzati rendelete
 a településkép védelméről szóló 6/2019. (III.14.) önkormányzati rendeletének módosításáról

Zalakaros Város Önkormányzata Képviselő-testülete az Alaptörvény 32. cikk (2) bekezdésében meghatározott feladatkörében eljárva, a településkép védelméről szóló 2016. évi LXXIV. törvény 12. § (2) bekezdés a)-h) pontban, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1.1. pontjában és az épített környezet alakításáról és védelméről szóló 1997. évi LXXVIII. törvény 29. § (3) és 57. § (2) és (3) bekezdésében kapott felhatalmazás alapján eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A. § (6) bekezdés c) pontjában biztosított véleményezési jogkörében eljáró Zala Megyei Kormányhivatal Állami Főépítészének, a Balaton-felvidéki Nemzeti Park Igazgatóságnak, a Nemzeti Média- és Hírközlési Hatóság Hivatala és a Miniszterelnökség Örökségvédelemért Felelős Helyettes Államtitkársága, valamint a partnerségi rendelet szerinti résztvevők véleményének kikérésével a településkép védelméről szóló 6/2019. (III.14.) önkormányzati rendeletét az alábbiak szerint módosítja:
         1.§
A Rendelet 1. melléklete 3. pontja: A védelem tárgyai az alábbi 40.ponttal egészül ki:

	Sorszám
	Utca
	Hrsz.
	Név

	40.
	Hegykapu út (Felsőhegy)
	2105/1
	Pince, présház



2.§.

Jelen rendelet a kihirdetését követő napon lép hatályba.


      Novák Ferenc 					                           Torma László
      polgármester							      aljegyző


Kihirdetve:

Záradék:
                           Torma László
        								                   aljegyző

INDOKOLÁS

ÁLTALÁNOS INDOKOLÁS


A településképi szempontból meghatározó területek megállapításának célja a település sajátos, egyedi adottságokkal rendelkező, a település múltját őrző valamely építészeti karakter, elem, terület megjelölése és megóvása, valamint ezek fejlesztése során alkalmazandó szabályok megállapítása. A helyi védelem célja a település múltja, kultúrája, identitása, karaktere szempontjából meghatározó egyedi vagy területi építészeti örökség, mint érték megjelölése, védelme, megóvása és bemutatása.

RÉSZLETES INDOKOLÁS

1.§

A rendelet 1. melléklet 3. pontjában lévő védelem tárgya táblázat kiegészítését tartalmazza a Hegykapu út (Felsőhegy) 2105/1 hrsz, 1873- ban épült pince présház megjelölésével, a boltíves pince, fa födémszerkezetek, értékes fafaragások, pinceajtó és zárszerkezet, régi szőlőprés és tűzhely értékek alapján.

2.§


A rendelet hatályba lépésről rendelkezik.



Előzetes hatásvizsgálat

Zalakaros Város Önkormányzata Képviselőtestületének
…/2020. (…………..) önkormányzati rendelete

A jogalkotásról szóló 2010. évi CXXX. törvény (továbbiakban: Jat.) 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselőtestületét tájékoztatni kell. 

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 
· társadalmi hatása: Zalakaros Város helyi építészeti öröksége, a településképi szempontból meghatározó területek meghatározása össztársadalmi érdek.
· gazdasági, költségvetési hatása: -
· környezeti, egészségi következménye: -
· adminisztratív terheket befolyásoló hatása: -
· a jogszabály megalkotásának szükségessége, elmaradásának várható következménye:  a településképi szempontból meghatározó területek megállapításának célja a település sajátos, egyedi adottságokkal rendelkező, a település múltját őrző valamely építészeti karakter, megjelölése és megóvása, melynek elmaradása esetén ezen örökség elvesztésének kockázata megnő. A rendeleti szabályozás lehetővé teszi pályázati források igénybevételét adott esetben.
· személyi, szervezeti, tárgyi és pénzügyi feltételek: a jogszabály alkalmazásához szükséges feltételek a Hivatalban rendelkezésre állnak. 

         Zalakaros 2020. szeptember16.

						         	                      Torma László
					                                              	 aljegyző


[bookmark: _GoBack]
